Oorvloed: June 2014
Dis absoluut wonderlik om interaksie met my leseresse te hê. 'n Rukkie terug het ek hierdie e-pos van 'n leseres ontvang : Dag Maree Ek is beïndruk met jou webwerf. Alles in keurige Afrikaans! Ek vind ook aanklank by wat daar staan. Ek is reeds 9 jaar bewustelik besig om spiritueel te ontwikkel. Ek werk saam met kollegas in trauma genesing wat die eerste stap is om innerlike vrede te vind. Ons leer mense eenvoudige tegnieke in groepe. Ons is nie terapeute nie, maar fasiliteerders. Ek is mal daaroor om mense tegnieke te leer om die innerlike gordyne te verwyder. Ek was opsoek na Afrikaans webwerwe wat die dieselfde spirituele taal praat ek. Ek lees en hoor van die geworstel van Afrikaners oor wie en wat hulle is. Hul frustrasies en vrese. Die oplossings omhels altyd die tradisionele waar dualiteit seëvier. My intensie (op hierdie oomblik) is om een of nader manier 'n gesprek te voer oor hoe kan ons ons Kollektiewe Wysheid kan gebruik om ons wêreld te verander - in Afrikaans. Ek woon in die Wes-Kaapse platteland. groete mathilda My antwoord : Dagsê Mathilda! Dit klink soos wonderlike werk wat julle doen! Ek het my webwerf begin 'n paar jaar
gelede toe ek self deur iets traumaties gegaan het en gevind het dat daar omtrent
GEEN hulp vir vroue in Afrikaans beskikbaar is nie. Deur my eie ondervindings en
hoe ek gevind het wat vir my werk, het ek besluit om dit oop te stel aan ander mense
wat ook graag genesing wil vind. Die frustrasies en vrese van Afrikaners, en veral vroue, neem net 'n bietjie self-ondersoek
om te besluit wat vir hulle belangrik is. Vroue stel gewoonlik almal se vereistes altyd voor
hul eie, en eindig op om gefrustreerd en minderwaardig te voel, met die geloof dat hulle nie geregtig is op volkome geluk nie. My uitkyk op die lewe is dat self-liefde, sowel as
grense wat ons vir onsself stel, 'n belangrike rol speel, en sodra ons dit besef, kry ons al
ons eendjies in 'n ry!
Ek woon heel aan die anderkant van die wêreld as jy! In Gauteng - maar deur die internet
is niemand te vér van enigiemand nie!
Ek wens jou sukses met jul trauma-genesing-groepe en mag julle van sterkte to sterkte
brief van 'n leseres,
Moenie jou kwel oor die planeet nie; dit is nie gebreek nie
En moet jou ook nie kwel oor andere nie. Jy kwel jouself meer oor hulle as wat hulle doen. Daar is mense wat oorlog voer; daar is mense op die slagveld wat meer lewendig voel as OOIT tevore. Moenie probeer om mense te beskerm van die lewe nie; laat hulle toe om hulle eie ondervindings te hê terwyl jy fokus op jou eie ondervindings.
Jy het nie in hierdie wêreld ingekom om dit reg te maak nie. Jy is hier omdat dit fantasties is en omdat jy hier WIL wees. Niks is gebreek nie en alles is soos dit moet wees. Sodra jy dit glo en aanvaar dan sal jy meer en meer sien dat alles OK is. Maar wanneer jy glo dat alles om jou gebreek is, dat daar besoedeling is, dat regerings korrup is... dan raak jy betrokke by al hierdie vibrasies en begin jy hierdie dinge te manifesteer, en dan sê jy, "Ek het jou gesê dinge is besig om verkeerd te loop!"
Wees versigtig waaroor jy dink. Hoe meer jy oor goeie dinge dink, hoe beter sal jou lewe wees.
moenie jou kwel oor die planeet nie,
hou jy van jou werk,
laat die wereld by jou verbygaan,